ভালোবাসা জিনিসটা আসলে কী? | কিছুমিছু | Jugantor
রবিবার, ০২ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
ফিচার
দ্বিতীয় সংস্করণ
বিচ্ছু
নিম্ন আদালতের বিচারকদের শৃঙ্খলা সংক্রান্ত গেজেট ১৫ জুলাইয়ের মধ্যে প্রকাশ করা হবে: আইনমন্ত্রী।
হোম
কিছুমিছু
মোকাম্মেল হোসেন    |
প্রকাশ : ১৩ ফেব্রুয়ারি, ২০১৭ ০৩:৪৯:৩৩
প্রিন্টঅঅ-অ+
ভালোবাসা জিনিসটা আসলে কী?
সবাই আয়নালকে পেতে চায়। আয়নালকে পাওয়ার সুবিধা হল, দিন শেষে মজুরি নিয়ে সে কোনো ঝামেলা করে না। গেরস্তের হাতে হাটবার ছাড়া নগদ টাকার সংস্থান থাকে না। এদিক বিবেচনায় আয়নাল আদর্শ দিনমজুর। মসজিদ থেকে মাগরিবের আজান ভেসে আসার পর মাঠ ফেরত আয়নাল গেরস্তের সামনে দাঁড়ায়। মাথার চুলে বিলি কাটতে কাটতে বলে-
: ১০ টাকা দেন।
যারা আয়নালের স্বভাব জানে, তারা কোনো প্রশ্ন না করে তার হাতে ১০ টাকা গুঁজে দেয়। যারা জানে না, অবাক হয়ে জিজ্ঞেস করে-
: ১০ টাকা দিয়া কী করবি?
- চানাচুর খাব।
টাকা হাতে পাওয়ার পর আয়নাল দোকানে যায়। ১০ টাকার চানাচুর কিনে খেতে খেতে বাড়ির পথ ধরে। আয়নালের দিন খারাপ কাটছিল না; তারপরও আমার মনে হল, সবাই তাকে ঠকাচ্ছে। আমি তখন জিগাতলার একটা বাসায় ভাড়া থাকি। উপরের তলায় থাকেন একজন ধনাঢ্য ব্যবসায়ী। নিউ মার্কেটে ভদ্রলোকের দোকানপাট আছে। এছাড়া জিগাতলা বাজারে বড় একটা মনোহারি দোকান রয়েছে। একদিন সিঁড়িতে দেখা হওয়ার পর মনোহারি দোকানের খোঁজ-খবর শেষে তাকে বললাম-
: একটা ভালো ছেলে আছে। দোকানে কর্মচারী লাগলে বলবেন।
তিনি লাফ দিয়ে উঠলেন। বললেন-
: লাগবে মানে? আমি হ্যারিকেন জ্বালাইয়া লোক খুঁজতেছি...
আয়নালকে ঢাকায় নিয়ে এলাম। সন্ধ্যার পর অফিস থেকে বাসায় ফিরেছি, গৃহকর্মে সহায়তাকারী মেয়েটি উচ্চকণ্ঠে বলল-
: কাকা, এই পাগলরে বাসায় রাখা যাবে না।
অবাক হয়ে জানতে চাইলাম-
: কেন!
- এ হইল দুনিয়ার পচা লোক।
: কী হইছে?
- সে খাবারের প্লেট লইয়া টয়লেটে ঢুকছে!
: টয়লেটে কী?
- এই কথা তারে জিজ্ঞাসা করেন।
বিষয়-বৃত্তান্ত জানার পর আয়নালকে বললাম-
: এইটা কী ধরনের কারবার? ডাইনিং টেবিলে বইসা খাইতে সমস্যা হইলে তুই ফ্লোরে বইসা খাবি। টয়লেটে বইসা কেউ ভাত খায়?
আয়নাল কোনো কথা বলে না। শুধু হাসে। বাসার লোকজনকে বললাম-
: উল্টাপাল্টা যাই করুক, এক-দুইদিন সহ্য করো। তারপর তো ও দোকানেই চলে যাবে।
দু’দিন পর আয়নাল দোকানে চলে গেল। সারাদিন দোকান সামলায়, দোকানে খায়, দোকানে ঘুমায়। সবকিছু দেখে-শুনে আমি বললাম-
: বেশ।
সপ্তাহ দেড়েক পরে আয়নাল বাসায় হাজির। অবস্থা ভয়াবহ। নাক-মুখ ফোলা। জ্বরে শরীর পুড়ে যাচ্ছে। আয়নালকে জিজ্ঞেস করলাম-
: তর এই অবস্থা কেন! কী হইছে?
আয়নাল কোনো কথা বলে না। শুধু হাসে। উপরের তলায় গেলাম। ব্যবসায়ী ভদ্রলোক বাসায় ছিলেন। আয়নাল সম্পর্কে জানতে চাইতেই তিনি বললেন-
: ভাই, দুঃখিত। আমার মাথায় রক্ত উইঠা গেছিল।
- তাই বইলা ছেলেটারে এইভাবে মারবেন?
: বললাম তো ভাই, দুঃখিত। মাথায় রক্ত উইঠা গেলে আমি আমার বউরেও খাতির করি না, পিটাইয়া শুয়াইয়া ফেলি।
: আয়নালের অপরাধ কী?
- শালার পুত এই কয়দিনে আমার এক টিন চানাচুর খাইয়া সাবাড় করছে!
সেবাযত্ন করার পর আয়নাল সুস্থ হল। তাকে বললাম-
: তর মতো লোক ঢাকা শহরে অচল। তুই গ্রামেই ভালো থাকবি...
আয়নাল গ্রামে ফিরে গেল। গ্রামে গেছি। আমাদের বাড়ির সামনে রেললাইন। রেললাইনের পাশে বিস্তৃত মাঠ। পড়ন্ত বিকেলে রেললাইনের উপর দিয়ে হাঁটছি- দেখি, ক্ষেতের আইলে শাড়ি পরিহিত এক নারী বসে আছে। সঙ্গে থাকা ইসফ আলীকে জিজ্ঞেস করলাম-
: এই ছেড়ি কেডা?
- আয়নাল পাগলার বৌ।
: আয়নাল বিয়া করছে?
- বাচ্চাও হওয়াইয়া ফেলছে।
: কস কী?
- হ।
: বাড়িঘর-বাচ্চা ফালাইয়া থুইয়া আয়নালের বৌ মাঠে কী করে?
- এইটাই তার ডিউটি। কোলের গেন্দা মায়ের কাছে রাইখা সারাদিন আয়নালের সামনে বইসা থাকে।
আগামীকাল বিশ্ব ভালোবাসা দিবস। এ দিবসে লাল মখমলে জড়ানো ভালোবাসা নানা রূপে, নানা বর্ণে উদ্ভাসিত হবে- বিশ্বের এ প্রান্ত থেকে ও প্রান্তে। ভার্চুয়াল জগৎ ভালোবাসা সম্পর্কিত ছবি, বাণী ও কথামালায় ভরপুর। ফুলের দোকান, বাণিজ্যিক প্রতিষ্ঠান বিভিন্ন উপহার সামগ্রী নিয়ে প্রস্তুত। হোটেল-রেস্তোরাঁ, পার্ক, বিনোদন কেন্দ্রের দরজা উন্মুক্ত। ভালোবাসা দিবসে প্রেমিক-প্রেমিকারা উপহার সামগ্রী বিনিময়ের পাশাপাশি সামাজিক যোগাযোগ মাধ্যমসহ এসব জায়গায় নিজেদের উপস্থিতি নিশ্চিত করবে, বিভিন্নভাবে ভালোবাসার প্রকাশ ঘটাবে। ভালোবাসা দিবস সম্পর্কে আয়নালের বউয়ের নিশ্চয়ই কোনো ধারণা নেই। কোনো আয়োজন নেই। কোনো প্রস্তুতি নেই। ধরে নেয়া যায়, অন্যান্য দিনের মতো এদিনও সে স্বামীর দেয়া ৩শ’ টাকা দামের আধা ময়লা চন্দ মল্লিকা শাড়ি পরে দিনভর মাঠে বসে থাকবে। প্রেম-ভালোবাসা সম্পর্কিত ঘটনা নিয়ে নানা কাহিনী-উপকাহিনী প্রচলিত রয়েছে। আয়নালের বৌ কখনই কোনো কাহিনীর চরিত্র হবে না। তাতে কিছু যায় আসে না। প্রখর রোদ কিংবা বৃষ্টি উপেক্ষা করে সে ক্ষেতের আইলে চুপচাপ বসে থাকবে। সামনে থাকবে তার ভালোবাসার মানুষ।
ভালোবাসার মানুষ শব্দটা মনে হতেই মন চলে গেল অতীতে। নুরুল মামার বিয়ে। আমরা দলবেঁধে চরগোয়াডাঙ্গা গেছি। বিভিন্ন জায়গা থেকে আত্মীয়-স্বজন এসেছেন। আম্মার এক ফুপু এসেছেন নকলা থেকে। সঙ্গে ক্লাস এইটে পড়–য়া এক নাতনি। নাম সুলেখা। ফাল্গুনের পূর্ণিমায় যখন বিয়েবাড়ি ও তার চারপাশ ভেসে যাচ্ছে, সুলেখা এসে আমার সামনে দাঁড়াল। চানাচুরের ঠোঙ্গা সামনে ধরে বলল-
: চানাচুর নেন।
কোনো কথা না বলে ঠোঙ্গা থেকে চানাচুর খাচ্ছি। সুলেখা বলল-
: এই কয়দিন আমারে একটু পড়াইতে পারবেন?
- কী পড়বা?
- অংক।
অংকে আমি ভয়াবহ রকমের দুর্বল। কিন্তু যে বয়সে একটা ছেলে মেয়েদের সামনে নিজের বীরত্ব প্রকাশের জন্য এক লাফে হিমালয় পার হওয়ার দুঃসাহস দেখায়, সেই বয়সে অংকের পাহাড় আমার কাছে তুচ্ছ বলে মনে হল। পরদিন থেকে পড়ানো শুরু করলাম। খাতা-কলম নিয়ে আমার এক খালাও সুলেখার সঙ্গী হল।
এক সময় বিয়েবাড়ির সব বাতি নিভে গেল। এবার ফেরার পালা। বিদায় নেয়ার আগে সুলেখা চুপিসারে তার অংকের খাতা আমার হাতে দিয়ে দৌড়ে পালিয়ে গেল। খাতা খুলে দেখি, পৃষ্ঠাজুড়ে সে সময়কার একটি ছায়াছবির জনপ্রিয় গানের কলি লেখা-
: আমার বুকের মধ্যখানে মন যেখানে হৃদয় যেখানে; সেইখানে তোমাকে আমি রেখেছি কত না যতনে...
নিচে লেখা রয়েছে-
: তোমার ঠিকানা দিয়ে যাও।
আমি তখন ময়মনসিংহের আনন্দমোহন কলেজে পড়ি। থাকি দক্ষিণ ব্লকের ছাত্রাবাসের চার নম্বর রুমে। খুবই ছোট্ট ঠিকানা। এটা লিখতেও আমার হাতে কলম উঠল না। খাতাটা টেবিলের উপর রেখে মনে মনে ‘ঠিকানা চেয়েছিলে বন্ধু’ আওড়াতে আওড়াতে বাড়ি থেকে বের হয়ে এলাম। এর কিছুদিন পরেই সুলেখার বিয়ের খবর পেলাম। স্বামী পোস্টমাস্টার। সেসময় দেশের ডাকঘরগুলো এখনকার মতো ল্যাবদা মার্কা ছিল না। প্রতিদিন প্রচুর চিঠির আদান-প্রদান হতো। সুলেখার স্বামীর হাতের সীলমোহর অংকিত সেসব চিঠিপত্রের মধ্যে নিশ্চয়ই প্রেমিক-প্রেমিকার চিঠিও থাকত। এসব কথা ভেবে সুলেখা কি দীর্ঘশ্বাস ফেলত? আমি জানি না। শুধু জানি, নিয়তি তার জীবনের দৃশ্যপট বদলে দিয়েছে। এর ফলে তার ভালোবাসার মানুষটিও বদলে গেছে।
ভালোবাসা রূপান্তরিত প্রাকৃতিক গ্যাস জাতীয় কোনো বস্তু নয়। তারপরও ভালোবাসার রূপান্তর ঘটে। যে মেয়েটি বাবা-মা, ভাইবোন, আত্মীয়-স্বজনের ভালোবাসার বাগানে মধ্যমণি হয়ে ফুটে থাকে, বিয়ের পর একজন অচেনা মানুষই তার কাছে হয়ে উঠে পরম প্রিয়। জীবনের অবলম্বন। লবণ বেগম মাঝেমধ্যে আফসোস করে বলে-
: এত কাছাকাছি আমাদের বাড়ি। অন্তত একদিন তোমার সঙ্গে আমার দেখা হইল না কেন!
আমি হাসতে হাসতে বলি-
: দেখা হইলে কী করতা?
- প্রেম করতাম।
সব নদী সাগরের মোহনায় পৌঁছতে পারে না। প্রেম হলেই লবণ বেগমের সঙ্গে আমার বিয়ে হতো, এমন কোনো নিশ্চয়তা নেই। লাইলি-মজনু, শিরি-ফরহাদের কাহিনী বাদ দিলাম। প্রতিদিন পৃথিবীর বুকে অসংখ্য প্রেমকাহিনী রচিত হচ্ছে, যেগুলোর অধিকাংশই পরিণতি পায় না। ভাঙ্গা মন, ভাঙ্গা হৃদয় নিয়ে একজন মানুষের সঙ্গে সারাজীবন সংসার-সংসার খেলায় অভিনয় করার চেয়ে বরং বিয়ের পর নীল অপরাজিতা লতার মতো পরস্পর পরস্পরের প্রেম-সান্নিধ্যে জীবন অতিবাহিত করাটাই শ্রেয়। কিন্তু তাই বলে কি বিয়ের আগে তরুণ-তরুণীরা প্রেম করবে না? অবশ্যই করবে। তবে প্রেম করার আগে স্থান-কাল-পাত্র বিবেচনায় আনা উচিত। গতকালই পত্রিকায় দেখলাম, প্রেম পরিণতি পাচ্ছে না দেখে একটা মেয়ে আত্মহত্যা করেছে। আত্মহত্যার আগে ফেসবুকে প্রেমিকের উদ্দেশে সে সুইসাইড নোট লিখেছে-
: তুমি সুখে থেকো...
এভাবে কি কাউকে সুখী করা যায়? ঢাকায় ফেরার পর বাসায় যাচ্ছি। সম্ভবত গার্মেন্টকর্মী এর নারী চারপাশের মানুষজনের কথা ভুলে কাঁদতে-কাঁদতে চিৎকার করে বলছে-
: তরে আমি বুকের কোন জায়গায় রাখছিলাম, এইটা তুই জানস আর আমার আল্লাহ জানে। জানার পরেও আমার সঙ্গে এইরকম বেঈমানি করলি? তুই জীবনেও সুখ পাবি না।
পূর্ণতায় মানুষের যে মুখ ভালোবাসার জয়গান গায়, অপূর্ণতায় সে মুখ থেকেই অভিশাপ ঝরে। ভালোবাসা জিনিসটা আসলে কী? বাসায় ঢোকার পর লবণ বেগম বলল-
: লন্ড্রি থেইকা খাপড় আনা হয় নাই। কষ্ট কইরা কাপড়গুলা আইন্যা দিবা?
কুর্নিশ জানানোর ভঙ্গি করে উত্তর দিলাম-
: কষ্ট নয়, মাননীয়া। তোমার এই কাজটা আমি অতি আনন্দের সঙ্গে করব।
- আহ্লাদ দেখানোর প্রয়োজন নাই। বাসায় একটা চিরুনিও খুঁইজ্যা পাইতেছি না। আসার সময় একটা চিরুনি আনবা।
: আর কিছু?
- মিনিপ্যাক শ্যাম্পু আনবা দুইটা।
: আইচ্ছা। তোমার জন্য কোনো নাস্তা আনব?
- না। পান খাইতে ইচ্ছা করতেছে। মিষ্টি জর্দা দিয়া একটা পান আনবা।
কাপড় ও পান হাতে নিয়ে একটা দোকানে গিয়ে শ্যাম্পু চাইলাম। দোকানদার হাত নেড়ে বলল-
: এই এলাকায় কেউ মিনিপ্যাকের কারবার করে না। মিনিপ্যাক কিনতে চাইলে আদাবর বাজারের রাস্তা ধরেন। কথা শেষ, এইবার যান।
আদাবর বাজার নিন্মআয়ের লোকজনের কেনাকাটার স্থান হিসেবে পরিচিত। দোকানদারে বক্তৃতা শুনে আমার হার্ডডিস্ক গরম হয়ে গেল এবং সেখানে সংরক্ষিত গুরুত্বপূর্ণ একটা ফাইল মুছে গেল। ফাইল মুছে যাওয়ার প্রতিক্রিয়া হল মারাত্মক। বাসায় ফেরার পর লবণ বেগমের হাতে শ্যাম্পু ও পান তুলে দিতেই সে বলল-
: চিরুনি কই?
ঢোক গিললাম। শান্ত-স্থির দীঘির জলের মতো চোখ তুলে লবণ বেগম বলল-
: মাথায় তেল দিয়া বইসা রইছি- চুল আঁচড়াব; আর তুমি চিরুনি আনতেই ভুইল্যা গেলা? অথচ বাসা থেইকা বাইর হওয়ার সময় লেকচার দিয়া গেলা- এই এলাকায় না পাইলে প্রয়োজনে কৃষি মার্কেটে যাইয়া হইলেও চিরুনি কিইন্যা আনবা। আসলে আমারে তুমি কতটা গুরুত্ব দেও, আমার প্রতি তোমার কী পরিমাণ দরদ- এইসব ছোটখাটো ঘটনা থেইকাই সেইটা বোঝা যায়। তাসিনের আব্বু! কারও প্রতি ভালোবাসা প্রকাশের জন্য হাতি-ঘোড়া দান করার প্রয়োজন পড়ে না। সামান্য বিষয় ও ঘটনার মধ্য দিয়াই ভালোবাসার প্রমাণ পাওয়া যায়।
এরপর আর দাঁড়িয়ে থাকা চলে না। দ্রুত সিঁড়ি টপকাচ্ছি, অপ্রত্যাশিত পরিস্থিতির সম্মুখীন হলাম। চিনি বেগম চোখ বড় করে জানতে চাইল-
: বিদ্যুৎগতিতে কই যাইতেছেন?
কাছের একটা সুপারশপের নাম বললাম। চিনি বেগম বলল-
: আমি এইমাত্র সেইখান থেইকা আসলাম। রাত ১০টার পরে তো ওই দোকান বন্ধ হইয়া যায়।
চিনি বেগমকে পাশ কাটিয়ে নিচে নামছি, সে জানতে চাইল-
: কী প্রয়োজনে সুপারশপে যাইতেছিলেন, জানতে পারি?
- চিরুনি কিনতে।
চিনি বেগম ট্রাফিক পুলিশের মতো হাত তুলে বলল-
: আরে! থামেন, থামেন।
ব্যাগ থেকে চিরুনির প্যাকেট বের করে তার মধ্য থেকে একটা আমার দিকে এগিয়ে দিয়ে চিনি বেগম বলল-
: দ্য গিফট অব দ্য মেজাই গল্পে পড়ছি- নায়িকা নায়ককে হাতঘড়ি উপহার দেয়। এর বিপরীতে নায়ক তাকে উপহার দেয় চিরুনি। আপনের ঘড়ি চাইলে ঘড়িই দিতাম। কিন্তু আপনের তো দরকার চিরুনি।
ও হেনরি’র দ্য গিফট অব দ্য মেজাই গল্পের নায়ক-নায়িকা ভালোবাসার প্রকাশ ঘটাতে নিজেদের শ্রেষ্ঠ দুটি জিনিস বিসর্জন দিয়েছিল। চিনি বেগমের বিষয়টা সেরকম নয়। তার উপহার বারোয়ারি। আমার প্রয়োজন জানার পর দোকান থেকে কিনে আনা অনেকগুলো চিরুনির মধ্য থেকে একটা সে আমাকে দান করতে চাইছে। এ দান আমি নেব কেন? চিনি বেগমকে বললাম-
: আপনের দেয়া জিনিস আমি নেব, এইটা আপনে ভাবলেন কী কইরা?
চিনি বেগম মুচকি হেসে বলল-
: জিনিসটা আপনের প্রয়োজন, সেইজন্য নেবেন। মনে করেন, এইটা আমার পক্ষ থেইকা আপনাকে দেয়া ভালোবাসা দিবসের উপহার।
দ্বিধা-সংকোচ কাটিয়ে শেষ পর্যন্ত চিনি বেগমের উপহার গ্রহণ করলাম। চিরুনি হাতে আমাকে নিচে নামতে দেখে চিনি বেগম অবাক হয়ে বলল-
: আবার কই যান?
- নিচে দরকার আছে।
চিরুনি হাতে পাওয়ার পর নিচে নামার কোনো দরকার নেই। দরকার না থাকলেও নামতে হবে। ‘আইলাম আর গেলাম’ স্টাইলে চিরুনি হাতে লবণ বেগমের সামনে হাজির হলে তার মনে সন্দেহের উদ্রেক হতে পারে। সন্দেহ ভয়ানক জিনিস। নারীজাতির ক্ষেত্রে তা আরও বেশি ভয়ানক পরিণতি ডেকে আনে। এখান থেকে মোহাম্মদপুর কৃষি মার্কেটের দূরত্ব ১০ মিনিটের। যাওয়া-আসাসহ কেনাকাটায় অন্তত আধাঘণ্টা সময় লাগার কথা। আধাঘণ্টা সময় পার করে তবেই বাসায় ঢুকতে হবে। অপেক্ষা করছি। মনে হচ্ছে, ঘড়ির কাঁটা গায়ে কম্বল জড়িয়ে ঘুরছে...
মোকাম্মেল হোসেন : সাংবাদিক
mokamia@hotmail.com
শীর্ষ খবর
সর্বশেষ খবর
জাতীয়
কূটনীতিক পদে সরাসরি নিয়োগে ক্ষোভ
পুরান ঢাকায় পলিথিনের দোকানে আগুন
আন্তর্জাতিক
সৌদির কাছে অস্ত্র বিক্রি বন্ধের দাবি করবিনের
ট্রাকের ওপর বিমান বিধ্বস্ত
রাজনীতি
খালেদার নাইকো দুর্নীতি মামলার অভিযোগ গঠন ১৬ আগস্ট
ইমরান সরকারের গণসংযোগে আ’লীগ নেতাদের ঘুম নেই
খেলা
জাতীয় দলে ফেরার লক্ষ্য নিয়ে লিটন-এনামুলরা অস্ট্রেলিয়ায়
জার্মানি না চিলি?
সন্ধ্যায় বঙ্গভবনে যাচ্ছেন প্রধানমন্ত্রী
জয়নুল আবদিন ফারুককে কারাগারে পাঠানোর নির্দেশ
বিশ্বকাপে সরাসরি খেলবে টাইগাররা
নাশকতার মামলায় বিএনপি নেতা জয়নুল আবদীন ফারুককে কারাগারে পাঠিয়েছেন আদালত
টেকনাফে ছুরিকাঘাতে যুবক খুন
নির্বাচনে সেনাবাহিনী স্ট্রাইকিং ফোর্স হিসেবে থাকবে: ওবায়দুল
'জেএমবি প্রধান আইয়ুব বাচ্চুকে অচিরেই গ্রেফতার করা হবে'
নিম্ন আদালতের বিচারকদের শৃঙ্খলা সংক্রান্ত গেজেট ১৫ জুলাইয়ের মধ্যে প্রকাশ করা হবে: আইনমন্ত্রী।
খালেদার নাইকো দুর্নীতি মামলার অভিযোগ গঠন ১৬ আগস্ট
কংগ্রেসের কাছে ক্ষমতা হারাচ্ছে ট্রাম্প!
কিছুমিছু বিভাগের অারও খবর
ভালোবাসা জিনিসটা আসলে কী?
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
সুরঞ্জনা
শিল্প বাণিজ্য
বাংলার মুখ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
সন্ধ্যায় বঙ্গভবনে যাচ্ছেন প্রধানমন্ত্রী       নির্বাচনে সেনাবাহিনী স্ট্রাইকিং ফোর্স হিসেবে থাকবে: ওবায়দুল       'জেএমবি প্রধান আইয়ুব বাচ্চুকে অচিরেই গ্রেফতার করা হবে'       সিলেটে মৃদু ভূমিকম্প       আপিলেও ফের তদন্তের আবেদন খারিজ